Повечето обикновени климатици само циркулират въздуха в помещението. Други модели са снабдени със специални филтри, които пречистват въздуха в помещението и го насищат с отрицателно заредени йони. При правилна поддръжка на климатика и редовно почистване на филтрите въздухът, подаван от климатика, е възможно да е по-чист от външния въздух. Чистият и здравословен въздух зависи и от външните фактори и замърсители като местоположение, географски особености, промишленост, движение по пътищата и други. Някои модели климатици предлагат функция за подаване на свеж въздух от външната среда, както и регулиране степента на влажност в помещението.